**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS** **2010 M. LAPKRIČIO 25 D. SPRENDIMO NR. T2-330 „DĖL KLAIPĖDOS MIESTO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ NUOSTATŲ PATVIRTINIMO“ PAKEITIMO**

2019 m. kovo 1 d. Nr. T1-58

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos atliekų tvarkymo įstatymo 302 straipsnio 3 ir 4 dalimis, Lietuvos Respublikos rinkliavų įstatymo 11 straipsnio 1 dalies 8 punktu ir Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklėmis, patvirtintomis Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatus, patvirtintus Klaipėdos miesto savivaldybės tarybos 2010 m. lapkričio 25 d. sprendimu Nr. T2-330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“:

1.1. papildyti 8.1.5 papunkčiu:

„8.1.5. informacija apie Vietinės rinkliavos mokėtojo naudojamą (-us) arba jam priskirtą (‑us) konteinerį (-ius) (konteinerių dydis (talpa), skaičius, ištuštinimo dažnumas, konteinerio paskirtis (kokioms atliekoms surinkti jis yra skirtas), konteinerio pastatymo, pakeitimo ar nuėmimo data, pastatymo vietos adresas ir (ar) koordinatės ir kita pagal poreikį informacija);“;

1.2. papildyti 8.1.6 papunkčiu:

„8.1.6. kiti duomenys, būtini Vietinei rinkliavai administruoti.“;

1.3. papildyti 8.2.5 papunkčiu:

„8.2.5. informacija apie Vietinės rinkliavos mokėtojo naudojamą (-us) arba jam priskirtą (‑us) konteinerį (-ius) (konteinerių dydis (talpa), skaičius, ištuštinimo dažnumas, konteinerio paskirtis (kokioms atliekoms surinkti jis yra skirtas), konteinerio pastatymo, pakeitimo ar nuėmimo data, pastatymo vietos adresas ir (ar) koordinatės ir kita pagal poreikį informacija);“;

1.4. papildyti 8.2.6 papunkčiu:

„8.2.6. kiti duomenys, būtini Vietinei rinkliavai administruoti.“;

1.5. pakeisti 11 punktą ir jį išdėstyti taip:

„11. Vietinės rinkliavos dedamųjų parametrai, pagal kuriuos apskaičiuojamos Vietinės rinkliavos dedamosios, nurodyti Nuostatų 2 priede. Kiekvienai nekilnojamojo turto objekto ar mokėtojo kategorijai apskaičiuotos Vietinės rinkliavos dedamosios ir Vietinės rinkliavos dydžiai nurodyti Nuostatų 3 priede.“;

1.6. pakeisti 12 punktą ir jį išdėstyti taip:

„12. Vietinės rinkliavos dydžiai gali būti keičiami kartą per metus, pasikeitus būtinosioms sąnaudoms, nekilnojamojo turto objektų plotui (skaičiui) ir (ar) kitiems parametrams.“;

1.7. pakeisti 13 punktą ir jį išdėstyti taip:

„13. Administratorius kasmet iki lapkričio 1 d. teikia Savivaldybės administracijai informaciją apie atliekų tvarkymo būtinųjų sąnaudų ir Vietinės rinkliavos dydžių apskaičiavimą, vadovaudamasis Savivaldybės tarybos patvirtinta Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodika.“;

1.8. pripažinti netekusiu galios 14 punktą;

1.9. pakeisti 15 punktą ir jį išdėstyti taip:

„15. Informaciją apie Vietinės rinkliavos dydžius ir atliekų tvarkymo būtinųjų sąnaudų apskaičiavimą Administratorius privalo nuolat skelbti savo interneto svetainėje.“;

1.10. papildyti 19.4 papunkčiu:

„19.4. tais atvejais, kai Vietinės rinkliavos kintamosios dedamosios administravimo parametras yra Vietinės rinkliavos mokėtojui priskirto ir naudojamo mišrių komunalinių atliekų konteinerio ištuštinimas, metinė Vietinės rinkliavos kintamoji dedamoji apskaičiuojama pagal minimalų mišrių komunalinių atliekų konteinerių ištuštinimo dažnį – 26 kartus per metus, padauginus jį iš kintamosios dedamosios dalies dydžio, ir susumuojama su Vietinės rinkliavos pastoviąja dedamąja, apskaičiuota 19.1–19.3 papunkčiuose numatyta tvarka. Einamųjų metų Vietinės rinkliavos kintamosios dedamosios įmoka koreguojama pagal praėjusiais metais faktiškai ištuštintą arba minimaliai leidžiamą ištuštinti konteinerių skaičių. Perskaičiuotos Vietinės rinkliavos kintamosios dedamosios įmokos nepriemoka už praėjusius metus formuojama einamųjų metų Mokėjimo pranešime.“;

1.11. pakeisti 2 priedą ir jį išdėstyti nauja redakcija (pridedama);

1.12. pakeisti 3 priedą ir jį išdėstyti nauja redakcija (pridedama).

2. Nustatyti, kad šis sprendimas įsigalioja 2020 m. sausio 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Aplinkos kokybės skyriaus vedėja

Rasa Jievaitienė, tel. 39 60 19

2019-02-08